**Návrh**

Všeobecne záväzné nariadenie obce Trakovice

č.02/2017

o číslovaní stavieb na území obce.

.

*Návrh VZN: - vyvesený na úradnej tabuli obce dňa : 31.5.2017*

 *- zverejnený na internetovej adrese obce dňa : 31.5.2017*

*Lehota na predloženie pripomienok k návrhu VZN do (včítane): 10.6.2017.*

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa*

*Vyhodnotenie pripomienok k návrhu VZN doručené poslancom dňa*

*VZN schválené Obecným zastupiteľstvom v Trakoviciach dňa . pod č. :*

*VZN vyvesené na úradnej tabuli obce Trakovice dňa :.*

*VZN zvesené z úradnej tabule obce Trakovice dňa :*

***VZN nadobúda účinnosť dňom 1. 7. 2017***

 Ing. Ľudovít Tolarovič

starosta obce

**VŠEOBECNE ZÁVÄZNÉ NARIADENIE OBCE TRAKOVICE**

**č. 02/2017**

**O  ČÍSLOVANÍ STAVIEB NA ÚZEMÍ OBCE TRAKOVICE**

**návrh**

Obec Trakovice v súlade s ustanovením § 6 ods. 1 zákona SNR č. 369/1990 Zb. O obecnom zriadení v znení neskorších predpisov a v zmysle Vyhlášky Ministerstva vnútra SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb vydáva toto všeobecne záväuné nariadenie

**§ 1**

**Predmet, účel a rozsah pôsobnosti nariadenia**

1. Predmetom tohto VZN je určiť pravidlá a podmienky číslovania budov na celom území obce Trakovice.

**§ 2**

**Vymedzenie základných pojmov**

1. Obec určuje, mení alebo zrušuje súpisné číslo každej budove nachádzajúcej sa na území obce Trakovice, ktorá je stavbou podľa zákona o územnom plánovaní a stavebnom poriadku ( stavebný zákon ) v znení neskorších predpisov.

2. Obec zmení alebo zruší súpisné číslo aj bez žiadosti, ak sa zmení alebo pominie dôvod, pre ktorý bolo určené.

**§ 3**

**Číslovanie budov**

1. Číslovaním stavieb sa rozumie :
* rozhodovanie obce o určení súpisného čísla stavbe zápisom do registra adries
* pridelenie určeného súpisného čísla konkrétnej stavbe a vydanie oznámenia o pridelení súpisného čísla
1. Stavby na území obce Trakovice sa číslujú súpisnými číslami.
2. Súpisné číslo možno prideliť len bytovým a nebytovým budovám.
3. Samostatné súpisné číslo nemožno prideliť :
* nadstavbám, ktorými sa zvyšujú existujúce budovy
* prístavbám, ktorými sa pôvodné budovy pôdorysne rozširujú, avšak sú prevádzkovo spojené s týmito budovami
* tzv. „vstavbám“, ktoré vznikli stavebnou úpravou budovy, pri ktorej sa zachovávajú vonkajšie pôdorysné a výškové ohraničenia budov
* drobným stavbám, ktoré majú doplnkovú funkciu pre hlavnú budovu ( § 139b, ods. 5 a 6 stavebného zákona ), príslušenstvu budovy ( teda veciam, ktoré určil vlastník hlavnej stavby, aby sa s ňou spoločne užívali ( napr. letná kuchyňa, garáž, udiareň )
* časti budovy ( objektom, ktoré podľa povahy a účelu ku konkrétnej stavbe patria a nemôžu byť oddelené bez toho, aby sa neznehodnotili samé, alebo aby sa ich oddelením neznehodnotila celá budova ), napr. strechy, vchody, schodištia, kotolne, všetky druhy prípojok, a to aj vtedy, ak sú umiestnené mimo budovy.
1. Jednej stavbe je možné prideliť len jedno súpisné číslo.
2. Na označovanie stavieb súpisnými číslami si obstaráva vlastník budovy tabuľky na vlastné náklady.

**§ 4**

**Oznámenie o určení súpisného čísla**

1. Na rozhodovanie o určení, zmene a zrušení súpisného čísla sa nevzťahuje všeobecný predpis o správnom konaní.
2. Ak obec žiadosti o určenie súpisného čísla, ktorá obsahuje náležitosti v zmysle § 6 Vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb vyhovie, rozhodne o žiadosti zápisom do registra adries a bezodkladne o tom písomne informuje žiadateľa.
3. Ak obec žiadosti o určenie súpisného čísla nevyhovie, vydá rozhodnutie, ktoré obsahuje náležitosti v zmysle § 6, ods. 4 vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb.
4. Žiadosť o zmenu alebo zrušenie súpisného čísla môže podať vlastník budovy. Žiadosť musí obsahovať náležitosti v zmysle § 6, ods. 5 vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb. Obec postupuje podľa bodu 2 alebo 3 § 6.

**§ 5**

**Evidenicia číslovania budov**

1. Obec vedie evidenciu súpisnách čísiel bytových a nebytových budov na evidenčných listoch, v príručnej registratúre a v počítačových a iných elektronických médiách a udržiava ju v aktuálnom stave.
2. Evidencia obsahuje údaje uvedené v oznámení o určení súpisného čísla a údaje o bytoch, ak sa tieto nachádzajú v budove.
3. Obec poskytuje orgánom štátu údaje z evidencie súpisných čísiel potrebné na úradné konanie alebo na vedenie ich evidencií a registrov.

**§ 6**

**Záverečné ustanovenia**

1. Obecné zastupiteľstvo obce Trakovice sa na tomto všeobecne záväznom nariadení uznieslo uznesením č. dňa 15.6.2017
2. Všeobecne záväzné nariadenie č. 02/2017 zo dňa 15.6.2017 nadobúda účinnosť dňa 1.7.2017

Ing. Ľudovít Tolarovič

 starosta obce